Uitspraak in Please Call Me-saak voorbehouUitspraak in die multimiljoenrand-hofsaak teen Vodacom deur ŉ voormalige werknemer, Nkosana Makate, wat beweer die Please Call Me-diens was sy idee, is Dinsdag in die Johannesburgse hooggeregshof voorbehou. Prokureurs wat albei die partye verteenwoordig het Dinsdag hul slotvertoë gelewer, het The New Age Woensdag berig. Makata voer aan sy idee het tot gevolg gehad dat Vodacom biljarde rande uit die diens gemaak het, en het die maatskappy hof toe gesleep om vergoeding te eis. Hoewel die diens al 13 jaar gelede ingestel is, is Makate en Vodacom sedert toe in ‘n winsaandeel-dispuut. Makate se prokureur het voorheen aan die hof gesê Vodacom skuld sy kliënt ŉ beraamde R650 miljoen. Hy was ŉ 23-jarige junior rekenmeester toe hy in 2000 die Please Call Me-diens uitgedink het. Hy beweer Philip Geissler, wat destyds sy bestuurder was, het in ŉ mondelinge ooreenkoms belowe hy sal met Vodacom reël dat Makate vergoeding vir dié idee ontvang. Vodacom weier egter om hom te vergoed en sê Geissler het nie die gesag gehad om so ŉ ooreenkoms aan te gaan nie. – SAPA Lees ook: Voormalige Vodacom-baas getuig in Please Call Me-saak Vodacom struikel in Please Call Me-hofsaak